इसरो नोदन कॉम्प्लेक्स
इसरो नोदन कॉम्प्लेक्स (अंग्रेज़ी: ISRO Propulsion Complex, इसरो प्रोपल्शन कॉम्प्लेक्स, आईपीआरसी) तमिलनाडु के महेंद्रगिरि में स्थित, एक भारतीय अंतरिक्ष अनुसंधान संगठन (इसरो) केंद्र है जो इसरो के तरल नोदन प्रणाली केंद्रों में विकसित प्रणोदन प्रणालियों और चरणों के परीक्षण, संयोजन और एकीकरण में शामिल है। पूर्व में, आईपीआरसी को एलपीएससी, महेंद्रगिरि के नाम से जाना जाता था, जो एलपीएससी के तहत कार्य करता था। इसे एक स्वतंत्र केंद्र के रूप में पदोन्नत किया गया और 1 फरवरी 2014 से इसका नाम बदलकर आईपीआरसी कर दिया गया यह परिसर तमिलनाडु के तिरुनेलवेली जिले में पनागुडी के पास स्थित है। यह इसरो केंद्रों में से एक है जिसे "भारत की जेट प्रोपल्शन प्रयोगशाला" कहा जा सकता है क्योंकि इसरो के प्रक्षेपण वाहनों और उपग्रहों के सभी तरल, क्रायोजेनिक और अर्धक्रायोजेनिक चरण और इंजन संबंधी परीक्षण यहां किए जाते हैं।